Številka: 354-129/2017

Datum: 30. 10. 2017

**MESTNI SVET**

**MESTNE OBČINE PTUJ**

**ZADEVA: Predlog Sklepa o potrditvi Dokumenta identifikacije investicijskega projekta (DIIP) »Odvajanje in čiščenje odpadne vode na območju Ptujskega polja – II. faza«**

V skladu z določili 23. člena Statuta Mestne občine Ptuj (Uradni vestnik Mestne občine Ptuj, št. 9/07) in 76. člena Poslovnika Mestnega sveta Mestne občine Ptuj (Uradni vestnik Mestne občine Ptuj, št. 12/07, 1/09, 2/14, 7/15 in 9/17) predlagam Mestnemu svetu Mestne občine Ptuj v obravnavo in sprejem predlog Sklepa o potrditvi Dokumenta identifikacije investicijskega projekta (DIIP) »Odvajanje in čiščenje odpadne vode na območju Ptujskega polja – II. faza«.

Miran SENČAR,

župan Mestne občine Ptuj

Prilogi:

* predlog sklepa z obrazložitvijo
* Dokument identifikacije investicijskega projekta (DIIP) »Odvajanje in čiščenje odpadne vode na območju Ptujskega polja – II. faza«

PREDLOG

November 2017

Na podlagi 11. in 18. člena Uredbe o enotni metodologiji za pripravo in obravnavo investicijske dokumentacije na področju javnih financ (Uradni list RS, št. 60/06, 54/10 in 27/16) in 12. člena Statuta Mestne občine Ptuj (Uradni vestnik Mestne občine Ptuj, št. 9/07) je Mestni svet Mestne občine Ptuj na \_\_\_ seji, dne \_\_\_\_\_\_\_\_\_\_\_, sprejel naslednji

**Sklep**

**o POTRDITVI DOKUMENTA IDENTIFIKACIJE INVESTICIJSKEGA PROJEKTA**

**(DIIP) »ODVAJANJE IN ČIŠČENJE ODPADNE VODE NA OBMOČJU PTUJSKEGA POLJA – II. FAZA«**

**1.**

Mestni svet Mestne občine Ptuj potrjuje Dokument identifikacije investicijskega projekta (DIIP) »Odvajanje in čiščenje odpadne vode na območju Ptujskega polja – II. faza«.

**2.**

Finančna sredstva za sofinanciranje projekta bo Mestna občina Ptuj zagotovila iz Evropskih strukturnih in investicijskih skladov, Ministrstva za okolje in prostor in proračuna Mestne občine Ptuj.

**3.**

Ta sklep začne veljati z dnem sprejema na Mestnem svetu Mestne občine Ptuj.

Številka: 354-129/2017

Datum:

**Obrazložitev**

Investicija v ureditev komunalne infrastrukture v Mestni občini Ptuj je pomembna z vidika zagotavljanja ustrezne komunalne infrastrukture, ki jo je potrebno zagotoviti tudi v skladu z zakonskimi določili, prav tako pa investicija prispeva k izboljšanju življenjskih pogojev.

V določenih delih naselij bo potrebno urediti oziroma dograditi kanalizacijsko omrežje, ki se zaključi na Centralni čistilni napravi Ptuj (CČN Ptuj). Iz Nacionalnega programa varstva okolja izhaja Operativni program odvajanja in čiščenja komunalne odpadne vode – novelacija za obdobje od leta 2005 do leta 2017, ki ga je sprejela vlada RS s sklepom št. 35401-2/2010/3 z dne 11. 11. 2010 in št. 35401-2/2010/8 z dne 14. 7. 2011. Gre za izvedbeni akt, s katerim so določena poselitvena območja, za katera je v predpisanih rokih potrebno zagotoviti odvajanje komunalne vode v javno kanalizacijo in čiščenje v komunalnih čistilnih napravah.

Aglomeracija 15065 Ptuj je v Operativnem programu odvajanja in čiščenja komunalne odpadne vode (novelacija do leta 2017) ocenjena na 18.245 prebivalcev in skupno bremenitev 23.719 PE (število prebivalcev\*1,3) oz. 23,3 PE/ha in Aglomeracija 16418 Ptuj – desni breg je ocenjena na 3.276 prebivalcev in skupno obremenitev 4.259 PE (število prebivalcev \*1,3) oz. 22,51 PE/ha. Te aglomeracije je potrebno opremiti v skladu z zakonskimi določili in zagotoviti možnost odvajanja v javno kanalizacijo in posledično čiščenje komunalne odpadne vode.

Dolgoročni cilj investicije je uvedba sistema ravnanja z odpadno vodo po sodobnih načelih v skladu s stanjem tehnike in stroke. Razlog za investicijsko namero je reševanje potreb prebivalcev, industrije in drugih uporabnikov na območju ter izboljšanje stanja okolja. Cilj investicije je povečanje števila uporabnikov, ki so priključeni na javni kanalizacijski sistem tako, da se zagotovi minimalno 98 % priključenosti celotne obremenitve na obstoječo CČN Ptuj.

Z vidika varstva okolja je investicija nujno potrebna.

Namen in cilje projekta lahko strnemo v:

* izgraditev ustrezne komunalne infrastrukture za odvajanje in čiščenje komunalnih odpadnih voda na območjih, ki so v državnem programu opredeljena kot območja, ki morajo biti opremljena s kanalizacijo, skladno z evropskimi direktivami,
* zagotoviti možnosti odvajanja v javno kanalizacijo in posledično čiščenje komunalne odpadne vode za poselitveno območje (aglomeracija 15065 Ptuj in 16418 Ptuj - desni breg) v višini 98 % celotne obremenitve,
* zmanjšanje vplivov na okolje, ohranitev naravnih virov in eko sistemov,
* izboljšanje kvalitete podzemne vode kot vira pitne vode,
* izboljšanje življenjskih pogojev in zdravstvenega stanja prebivalcev,
* izboljšanje pogojev za gospodarski in turistični razvoj regije ter doseganje ciljev regionalnega razvojnega programa.

Upravičenost projekta utemeljujemo:

z direktnimi koristmi:

* povečanje pokritosti območja s sistemom javne kanalizacije,
* povečanje števila uporabnikov kanalizacijskega omrežja,
* povečanje količin čiščenja odpadne vode,

ter posrednimi koristmi:

* ohranitev naravnih virov in eko sistemov,
* zmanjšanje negativnih vplivov na okolje, izboljšanje in zaščita rek in jezer,
* izboljšanje kvalitete podzemne vode kot vira pitne vode,
* izboljšanje pogojev in zdravstvenega stana prebivalcev,
* izboljšanje pogojev za turistični razvoj regije.

Višina sredstev potrebnih za izvedbo projekta in zaveze, ki jo je Republika Slovenija sprejela z implementacijo določb EU direktive Sveta ES91/271/EEC z dne 21. 5. 1991 o čiščenju komunalen odpadne in na tej osnovi tudi Operativni program odvajanja in čiščenja komunalne odpadne vode novelacija od 2005 do 2017 ter ostalo zakonodajo s tega področja kažejo, da so izpolnjeni pogoji za črpanje evropskih sredstev.

**Viri financiranja projekta v letih 2017-2021 v tekočih cenah**

|  |  |  |  |  |  |  |
| --- | --- | --- | --- | --- | --- | --- |
| **Viri financiranja** | **Do 2017** | **2018** | **2019** | **2020** | **2021** | **SKUPAJ** |
| EU – ESSR |  |  | 2.569.900,31 | 2.623.868,24 | 595.326,55 | **5.789.095,10** |
| MOP  |  |  | 453.511,82 | 463.035,57 | 105.057,62 | **1.021.605,01** |
| Mestna občina Ptuj | 33.515,99 | 174.845,00 | 533.543,32 | 544.747,73 | 123.597,23 | **1.410.249,25** |
| SKUPAJ | 40.889,51 | 213.310,90 | 3.556.955,45 | 3.631.651,54 | 823.981,38 | **8.220.949,36** |

Sredstva za izvedbo projekta so zagotovljena na proračunski postavki 64523Izgradnja sekundarne fekalne kanalizacije.

Zgradili se bodo kanali na sledečih lokacijah:

|  |  |
| --- | --- |
| NAZIV KANALA | DOLŽINA KANALOV V m |
| Anželova ulica |  150,00  |
| Ob Dravi |  370,00  |
| del Zagrebške c.  |  80,00  |
| Mestni vrh 63, 63a, 64a  |  90,00  |
| Žabjak 4c, 4d, 4e, 4f, 4g; Svržnjakova 15  |  366,00  |
| Štuki 22a-8 |  1.448,22  |
| Žabjak 48b, 48c, 48d |  82,00  |
| Cesta 8. avgusta 18, 18a, 18b, 18c; Cesta 8. avgusta 19, 19a, 19b |  562,00  |
| Na postajo 24-27 |  125,00  |
| ob Žunkovičevi ulici 1-9, (OPPN za EUP BZ 23 Ptuj - Turnišče) |  140,00  |
| Ulica Šercerjeve brigade 18a, 18b, 14, 16b, 22a  |  196,00  |
| Mlinska cesta 12-15a |  125,00  |
| Podvinci 94a, 95 |  195,00  |
| Kicar 4a, 4d |  380,00  |
| Pot v toplice 6-7 |  145,00  |
| Maistrova ulica 12-15 in 7-8 |  100,00  |
| Območje Občinskega lokacijskega načrta za območje P11-S14/2 Budina 1. Faza |  431,00  |
| Sovretova ulica |  1.300,00  |
| Nova vas (del) |  1.700,00  |
| Območje Občinskega lokacijskega načrta za območje P11-S14/3 Budina ob Rogoznici |  892,00  |
| Sekundarna kanalizacija Žabjak - Nova vas |  3.369,19  |
| Sekundarna kanalizacija Turnišče z naseljem do Sv. Roka |  2.028,92  |
| Kicar, Sp. Velovlek |  18.509,25  |
| **SKUPAJ** | **32.784,58** |

Na podlagi navedenega Mestnemu svetu Mestne občine Ptuj predlagam, da predloženi dokument obravnava in sprejme predlagani sklep.

Pripravila:

Minja Vučinić

 **Miran SENČAR,**

 **župan Mestne občine Ptuj**